**План за дейността и културен календар на НЧ”Развитие 1882” гр.Симеоновград - 2020 г.**

 **1. Библиотечно-информационни дейности и услуги**

 ОСНОВНА ЦЕЛ

Основната цел в работата на библиотеката към НЧ“Развитие 1882“ през 2019 година ще бъде насочена към пълното, качествено и бързо задоволяване на информационните, развлекателните и образователни потребности на потребителите.

ОСНОВНА ЗАДАЧА

Посредник между информацията и потребителите и утвърждаването на библиотеката като обществен информационен и културен център, осигуряващ равноправен достъп.

 Водещи инициативи през настоящата година

1. Специално внимание към постоянното обновяване и обогатяване на библиотечните колекции с традиционни /книжни/ и други носители на информация.

 2. Активно прилагане на разработените електронни услуги в областта на културата, образованието, информационната грамотност и заетостта, с цел привличане на нови читатели от всички възрасти.

 3. Участие със свои инициативи и дейности в Маратон на четеното, Национална библиотечна седмица и др.

 4. Един учебен час в библиотеката. Беседи за разпространяване на библиотечно-библиографски знания и запознаване с новите информационни възможности на библиотеката. Тематични витрини, открити уроци, свързани с бележити дати и годишнини. Популяризиране на нови книги от фонда на библиотеката.

 Комплектуване и организация на библиотечните фондове

 1. За ритмично комплектуване съобразно утвърдените характеристики на фондовете да се следят уебсайтовете на издателствата, книжните каталози, електронните книжарници и др. източници на информация.

2. Ежеседмично завеждащият направление „Обслужване на читатели“ да подава информация в направление „Организация на библиотечните фондове“ за липсващи заглавия с цел ритмично комплектуване.

 3. Да се отчислят заглавията, подадени от отделите след прочистване на библиотечните фондове.

 4. Подреждане на фондовете на свободен достъп в обслужващите отдели и основен фонд и осигуряване оптималната им организация с цел улеснено ползване от читателите.

 5. Изготвяне абонамента на периодичните издания за 2020 г.

 **2. Любителско и художествено творчество** – поддържане на самодейни колективи и школи по интереси. Изяви на колективите на местно, регионално и национално ниво по преценка на художествените ръководители.

**3. Друга читалищна дейност:**

 - организиране на изложби – самостоятелни картинни изложби на художници или любители, традиционна есенна изложба на редки и екзотични цветя в „клуб библиотека” Злати дол;

- организация и домакинство на ФОЛКЛОРЕН СЪБОР „ЗЛАТНА ЕСЕН В СИМЕОНОВГРАД” 2020 ;

- осъществяване на съвместна дейност с учебните заведения и други организации.

**4. Работа по проекта „Стимулиране на четенето в ранна детска възраст в България“ /ПРОЕКТА/** Приложение към настоящия План - Преслист.

**КУЛТУРЕН КАЛЕНДАР ЗА 2020 година**

**ЯНУАРИ**

1. Излъчване „Читатели за 2019“ и най-предпочитани заглавия през 2019 г. в библиотеката.

1. „Бабин ден” .

**ФЕВРУАРИ**

1. „Св.Валентин и Трифон Зарезан – празник на любовта и виното“.

2. Кът за Васил Левски и беседа с ученици за делото на Апостола.

3. „Седмица за безопасен интернет” – „Другият речник за интернет“.

4. „Високосна година“ – презентация.

**МАРТ**

1. Ден на самодееца – празник на художествените колективи.

2. Детски четения – „Първи срещи с книгите“ /работа с деца от 1 до 3 години/ по **ПРОЕКТА.**

3. Участие в общоградското тържество за 3 март.

**АПРИЛ**

1. Международен ден на детската книга с творчеството на Ангел Каралийчев и Джеф Кини.

2. . „Лазаруване” в кв. Злати дол.

3. Световен ден на книгата и авторското право – „Маратон на четенето”.

4. „Опознай природата в библиотеката“ – работа по **ПРОЕКТА** с деца от 4 до 6 години.

5. „Играя и уча в библиотеката“ - работа по **ПРОЕКТА** с деца от 1 до 6 години.

**МАЙ**

1. Ден на библиотечните и информационни работници – „Библиотекар за един ден”.

2. Стимулиране на четенето – Ден за издаване на годишна читателска карта безплатно.

3. „Какво знаем за превозните средства“ - работа по **ПРОЕКТА** с деца от 1 до 3 години.

**ЮНИ, ЮЛИ, АВГУСТ**

Лятна читалня – Тематична сряда с книги и книги-игри по **ПРОЕКТА**.

**СЕПТЕМВРИ**

1. 6 и 22 септември – „Съединение и Независимост“ празнични дати за България – беседа.

2. Творческа изложба.

**ОКТОМВРИ**

1. Среща с писател.

2. Празничен концерт за Деня на народните будители с участието на самодейни колективи от общината и гости.

**НОЕМВРИ**

 1. Световни годишнини и  десетилетия под егидата на  ООН  и  ЕС: 2016–2025 г. – Международно десетилетие на действие по отношение на храненето. „Запознати ли сме с качеството на храните и до колко здравословно се храним“ - беседа.

 2. 21 ноември – Празник за Деня на християнското семейство.

**ДЕКЕМВРИ**

1. Празничен народен календар. Зимен празничен цикъл – Варвара, Сава, Никулден, Игнажден и Коледа.

2. Участие в празниците на града.

*Забележка: Календарът е отворен и може да бъде променян и допълван.*